อยากกินราดหน้า ต้องมาร้านนี้เลยจ้า "คุณจี๊ดยอดผัก" ร้านนี้อาหารเขาเด็ดจริงๆ เมนูราดหน้าอร่อยกินขาด มีให้เลือกหลายอย่าง ราดหน้าหมู ไก่ กุ้ง ปลา ไข่ หรือจะเป็นรวมก็มีนะคะ แถมยังมีผัดซีอิ้วผัดแบบแห้งๆ ด้วยนะคะ มีหมูสะเต๊ะเนื้อนุ่มให้ทานเพลินๆ แล้วปิดท้ายด้วยขนมถ้วยสุดคลาสสิค เป็นขนมถ้วยกะทิใบเตย ทำสดใหม่ร้อนๆ เลยจ้า ฟินไปอีก

ราคาราดหน้าเริ่มต้นที่ 45 บาท 

บรรยากาศในร้าน เป็นที่นั่งห้องแอร์ มีโทรศัพท์ คนเยอะตลอดเวลา ส่วนหน้าร้านเป็นครัวเลยค่ะ ทำราดหน้าโชว์หน้าร้านอยู่ด้านซ้าย ส่วนด้านขวาเป็นเตาย่างหมูสะเต๊ะ เดินตรงเข้ามาด้านซ้ายเป็นที่นึ่งขนมถ้วย ส่วนลูกค้าเลี้ยวขวาไปนั่งห้องแอร์เลยจ้าา

ชอบราดหน้าปลา เส้นก๋วยเตี๋ยวนุ่มมากๆ หอมๆ ส่วนน้ำราด รสกลมกล่อม มีความเหนี่ยวข้น ผักคะน้ากรุบกรอบ. เด็ดสุดคือ ปลากระพงทอด เป็นปลาทอดกรอบนอก นุ่มใน ฟินสุดๆ ทานหมดแบบไม่รู้ตัวเลยจ้า